da en en en fr de da id sv sv da da da da da da da en en
En absolut forglemmelig indsats - Svanholm Cricketklub
Torsdag d. 28. juli 2022 kl. 16:46 af Henrik Pfaff
Andetholdet spillede en udsat T 20 mod KB med et hold præget af sommerferieafbud. Det blev ikke en kamp, som nogen af vores vil huske med glæde.
KB´s indledende 133/5 (Ehsan Karimi 2/37) var i og for sig ikke katastrofale, men det var meget af vores gærdespil til gengæld. Åbnerne havde det største problem med at få bat på bold og brugte så mange bolde, at det blev svært for de næste. Vatsal Prajapati spillede en rap lille halvleg på 19, mens Amod Mahajan toppede med 33 not out på 31 bolde uden at vi på noget tidspunkt truede KBerne. Vi endte med 108/7 gærder.
Det lykkkes Hashim Rasul at få bat til bold, men bliver grebet ud
KB´s Bilal Aftab kaster med retning formentlig på midterpinden til sin bror Aden, der antagelig lukker øjnene, rammer med kanten – resultatet kan ses på næste billede...
KB´s keeper griber skieren fra Aden
Holdet har forhåbentlig de ferierende (Tyrkiet synes et populært rejsemål for unge svanholmere) på plads på lørdag, hvor det gælder Copenhagen ude i en ordinær 50 overes kamp. Derefter møder holdet KB II hjemme d. 7. august og først weekenden d. 13.-14. august skal 1. holdet i kamp ude mod Skanderborg, mens andetholdet møder Husum – tophold i 1. division) hjemme lørdag d. 13. august .